Hrvatski sabor
20191205

Zahvaljujem poštovani potpredsjedniče. Uvažena kolegice Mrak Taritaš. Ja sam željezničar pa ste me sada podsjetili na situaciju, vi kažete da je željeznica budućnost, a ustvari je željeznica prošlost. Znate zašto je prošlost? Zato jer smo u prošlosti željeznicom od Kutine do Zagreba vozili 50 minuta, a danas vozimo sat i 25 minuta brzi vlak, znači Kutina-Zagreb više od pola sata je produljio putovanje zbog toga što je pruga u lošem stanju. Znači ljudi često znaju reći pa pogledaj kako su ti vlakovi stari, onaj tzv. Mađar uistinu je star već vozi 30 godina, 40 godina našim prugama pa onda ljudi kako ćemo s tim vlakom nekud stići. Ali nije vlak problem, taj vlak čak i takav kakav jest može voziti 120km/h. imamo sigurno sigurnosne uređaje koji omogućuje brzinu do 160km/h, ali pruga željeznička cesta ona ne omogućuje tu brzinu i zbog tog smo tu gdje jesmo. Hvala.